Vortfarado laŭ la Analiza Skolo

Vortfarado en la Analiza Skolo sekvas kvar bazajn regulojn:

 Kunmetitaj vortoj: [Flanka vorto, ĉiam substantiva kaj senakuzativa] + [ĉefa vorto] = [ĉefa vorto] [prepozicio] [flanka vorto]. Ekzemple, florpoto (poto por floro), meznombro (nombro de mezo), ŝvelmola (mola pro ŝvelo), buŝkisi (kisi sur buŝo), satmanĝi (manĝi ĝis sato).
 Afikshavaj vortoj: Prefiksoj, sufiksoj, prefiksigitaj prepozicioj (kun escepto de "anstataŭ", "dum", "ekster", "malgraŭ", "po" kaj "sen"), certaj prefiksigitaj adverboj|interjekcioj|substantivoj (for, kvazaŭ, mem, ne, pli | fi | duon), sendepende de la regulo pri kunmetitaj vortoj.
 (Kun)derivitaj Vortoj: [prepozitivo] > [adverbo aŭ adjektivo]. Ekzemple, suna (de la suno), surtabla (de sur la tablo), kapalmure (kun kapo al muro), dorsmalsupre (kun dorso malsupre).
 Adverboj en plurradikaj vortoj: Oni devas unuigi primitivan adverbon kun alia vorto nur kiam uzata aparte ĝi ne donas la konvenan ideon. Ekzemple, "plibeligi ion" (fari ion pli bela) aŭ "pli beligi ion" (beligi ion pli), "plifaciliga" (kiu faras pli facila) aŭ "pli faciliga (kiu faciligas pli), afikseca ne-, plej- kaj pli- en kunderivitaj vortoj.

 "Novaj" radikoj 
La vortoj "eldoni" kaj "superflua" ne sekvas la regulojn de vortfarado (laŭ la Analiza Skolo) kaj do estas novaj radikoj "eldon" kaj "superflu."

 Alveni, aliri 
Prefere, uzu "ĝisveni" aŭ "ĝisiri."

 Eraraj, malĝuste kunmetitaj vortoj 
Estas senescepte eraraj:

 Adjektiva flankelemento plus substantiva ĉefvorto: Anstataŭ "altmontaro" - "alta montaro", anstataŭ "grandsinjoro" - "granda sinjoro."
 Adverba flankelemento: Anstataŭ "plejnordo" - "plej norda parto", anstataŭ "ĵusveninta" - "ĵus veninta."
 Verbo antaŭate de sia rekta komplemento: Anstataŭ "rizplanti" - "planti rizon", anstataŭ "fiŝkapti" - "kapti fiŝojn", anstataŭ "voĉ(o)doni" - "doni voĉon."
 Infinitivo kaj verbkaraktera adjektivo: Ne diru "vivivola", "plaĉivola", "pagideva", "veniintenca."
 Sin- plus verbkaraktera adjektivo aŭ substantivo: Anstataŭ "sindona" - "sidona"/"memdona", anstataŭ "sinmortigo" - "simortigo"/"memmortigo."
 Apozicio plus ties determinanto: Anstataŭ "la a-finaĵo" - "la finaĵo -a", anstataŭ "la as-finaĵo" - "la finaĵo -as."

 Miskonstruitaj vortoj laŭ la Analiza Skolo 

 belknabino > bela knabino
 dikfingro > dika fingro, polekso
 etfingro > eta fingro
 sekvinbero > seka vinbero
 Nov-Jorko > Nova Jorko
 novriĉulo > nova riĉulo
 novedzino > nova/ĵusa edzino, ĵus edziniĝinta sinjorino
 ĉefurbo > regurbo
 ĉefredaktoro > redaktoro ĉefo [apudmeto]
 ĉefministro > ministro prezidanto [apudmeto]
 ĉefduko > arkiduko
 ĉefaltaro > ĉefa altaro
 platfiŝo > plata fiŝo
 plenluno > plena luno
 sovaĝbesto > sovaĝa besto
 solfilo > sola/unika filo
 novjaro > jarkomenco
 junedzo > juna edzo
 bonstato > bona stato
 jesdiri > diri jes
 plejparto > plej granda parto
 plejbono > la plej bona aferi
 tutsame > tute same
 samkiel > same kiel
 banfarti > bone farti
 laŭtlegi > laŭte legi
 artefarita > arte farita
 pruntedoni > prunte doni
 supreniri > iri supren, ascendi
 malsupreniri > iri malsupren, malascendi
 unusola > unu sola
 ununura > unu nura
 ĵusveninto > ĵusa veninto
 tujmortonto > tuja mortonto, tuj mortonta persono
 trovoli > tro voli
 troakiri > tro akiri
 trouzo > misuzo, eksceso
 nigrevidulo > nigrovidulo
 facilmovi > facile movi
 facilmovo > facila movo
 desegnekovrita > desegnokovrita
 multekosta > tre kosta, altpreza, grandvalora, kara
 dolĉe-acida > dolĉe acida
 ŝtelatendas > ŝtele atendas
 neĝblanka > neĝe blanka, blanka kiel neĝo
 neĝblankulino > neĝblankeculino
 scivoli > voli scii
 voĉdoni > voĉi, doni voĉon
 partopreni > partumi, preni parton
 fiŝkapti > kapti fiŝon
 vivipova > kapabla vivi, povanta vivi
 pagideva > debitoro, ŝuldanto, devigita pagi
 plaĉivola > plaĉema, volanta plaĉi
 sinsekvo > intersekva
 sinsekvaj > intersekvaj
 bontrovo > kriterio

Kategorio:Gramatiko de Esperanto